'Narednik James kod nas ne bi zapovijedao' - američki vojnici u Iraku o filmu Hurt Locker
Najčešća je kritika to da je glavni junak filma koji je preksinoć na dodjeli Oscara proglašen najboljim 'arogantni kauboj koji se voli 
<!-- IMAGE --> Newyorški dnevnik Newsday piše o tome što američki vojni stručnjaci za razminiranje misle o filmu 'Narednik James', koji je preksinoć dobio šest Oscara, među ostalim i za najbolji film i najbolju režiju. Najčešća je kritika to da je glavni junak filma 'arogantni kauboj koji se voli praviti važan i misli da je nepobjediv'. 'Upravo takve ljude ne trebamo. Narednik James iz filma ne bi kod nas zapovijedao' – kaže narednik Jeremy Philips, koji predvodi jednu američku ekipu za razminiranje na istoku Iraka. ****** <!-- IMAGE --> 'Narednik James' – u originalu 'Hurt Locker' - već su prozvali 'najboljim filmom koji nitko nije gledao'. Naime, prikazuje se od lipnja prošle godine, ali je zaradio tek nešto više od 21 milijuna dolara. Riječ je o filmu u nezavisnoj produkciji, s malim budžetom, koji se u Americi prikazivao samo u većim gradovima, u – sve u svemu – nekih 250 kina. Kako je već nekoliko tjedana i na DVD-u, slabe su nade da će u kinima zaraditi mnogo više – piše USA Today, najtiražniji američki dnevnik. ****** <!-- IMAGE --> Komentatorica mreže Fox News, Judith Miller, začuđena je što je liberalni i anti-ratni Hollywood nagradio jedan film s ratnom tematikom koji nije otvoreno anti-ratni i kritičan prema Americi, već ima 'neutralan stav' prema iračkom sukobu. Takvi su američki filmovi u današnje vrijeme rijetkost – 'kao demokracija u arapskom svijetu', piše Judith Miller. Naime, svi dosadašnji američki filmovi o ratu u Iraku – koje autorica naziva 'agit-prop ostvarenjima' – bili su otvoreno anti-ratni. Kritičari su ih hvalili, ali ih Amerikanci nisu htjeli gledati, piše Judith Miller.